cyanic-selkie/wikianc huggingface dataset:
August von Goeben
Etter ham ble panserkrysseren av den keiserlige marine, SMS Goeben, samt senere en av Bundeswehrs kaserner i hans fødeby Stade, oppkalt.
Serbia
Historie
Serbia har hatt en omskiftelig historie. Landets strategiske plassering mellom to kontinenter har gjort det utsatt for invasjoner av mange folk. Serberne invaderte selv Balkan under den barbariske invasjonen av Europa ca. 600 år e.kr. sammen med andre slaviske folkeslag. Beograd antas å ha blitt jevnet med jorden av 30 forskjellige arméer over tidens løp. Serbia har blant annet vært underlagt grekerne, romerne og Det bysantinske riket.
Klädesholmen
1900-tallet og fremover
En avgjørende faktor for at samfunnets konserveringsindustri har kunnet overleve, er broen som ble åpnet i desember 1983 og som forbinder øya med Tjörn. Før det hadde man vært avhengig av bilferge i 20 år, og før dette bare personbåt.
Tidlig på 2000-tallet er det bare tre konserveringsfabrikker igjen på øya. Disse fabrikkene utgjør til sammen en stor del av den svenske konserveringsindustrien. For eksempel kommer mer enn halvparten av all matjessild fra Klädesholmen. For samfunnet betyr dette at Klädesholmen, i motsetning til andre mindre vestkystsamfunn, har liv og røre året rundt.
Klädesholmen i dag
Klädesholmen er fremdeles et aktivt samfunn, bygd på næringsliv og turisme. Her har man skole, bibliotek, misjonshus, en kirke (Klädesholmens kirke), museum, stor badeplass med strand, flere restauranter og kafeer.
Serbia
Historie
I moderne historie har det som tilsvarer Serbia vært et autonomt fyrstedømme innenfor det ottomanske riket. (1817–1878), et uavhengig fyrstedømme og kongedømme (1878–1918). Under første verdenskrig Østerrike-Ungarn som kontrollerte Kroatia og Slovenia til krig mot Serbia. Serbia var del av Serbernes, kroatenes og slovenernes kongedømme (1918–1941) (omdøpt til Kongeriket Jugoslavia i 1929), et lydrike under det nasjonalsosialistiske Tyskland (1941–1944), en sosialistrepublikk under Den sosialistiske føderale republikken Jugoslavia (1945–1992). Serbia var den dominerende delrepublikken innenfor føderasjonen. Da Kroatia og Slovenia erklærte seg uavhengige fra Jugoslavia i 1992 protesterte Serbia og det brøt det ut borgerkrig mellom Serbia og Kroatia. Krigen spredte seg til Bosnia der Serbia støttet etniske serbere i Bosnia. Serbia var en republikk under Den føderale republikken Jugoslavia (1992–2003) og en republikk i unionen Serbia og Montenegro (2003–2006) før landet erklærte sin uavhengighet som Republikken Serbia 5. juni 2006.
Klädesholmen
Klädesholmen i dag
Siden 1975 har man arrangert «Samhällets dag» på Klädesholmen. Første lørdagen i juni avholdes arrangement med start på torget og ulike aktiviteter over hele øya. Om lag halvparten av alle boliger på øya eies i dag av sommergjester. Om sommeren strømmer det til flere hundre besøkende, både fra Sverige og utlandet.
Serbia
Kosovokrigen
Kosovo hadde et begrenset indre selvstyre ved grunnloven fra 1946. Da grunnloven ble utformet i 1943 skilte man mellom nasjoner (med «hjemland» innenfor Jugoslavia) og nasjonaliteter (med hjemland hovedsakelig utenfor Jugoslavia). Innenfor det Jugoslavia skapt etter andre verdenskrig skulle bare nasjoner og ikke nasjonaliteter ha rett til sin egen delrepublikk innenfor føderasjonen. Kosovoalbanerne ble regnet som en nasjonalitet fordi Albania ble oppfattet som deres hjemland.
Kosovo var Jugoslavias fattigste provins. Etter 1974-reformen mente mange at Kosovo måtte få status som republikk som i prinsippet hadde rett til å bryte ut av den jugoslaviske føderasjonen. På 1980-tallet forberedte en håndfull kosovoalbanere seg på væpnet kamp. Tito utvidet Kosovos selvstyret i 1974 - etniske serbere mente Titos reform gikk for langt, etniske albanere mente Tito ikke gikk langt nok. Slobodan Milošević utnyttet spenningene i Kosovo for å styrke sin stilling og stimulerte den serbiske nasjonalismen med bakgrunn i Kosovo-spørsmål. Et høydepunkt for Milošević var 600-årsjubileet for slaget ved Kosovosletta i juni 1989. Den serbiske nasjonalismen på 1980-1990-tallet handlet i stor grad om Kosovo. Serbiske nasjonalister betrakter Kosovo som serbisk kjerneområde blant annet fordi de eldste og viktigste religiøse minnesmerkene som klosteret i Peć ligger der og på grunn av Slaget ved Kosovosletta.
Kosovos status var et tilbakevendende tema under Jugoslavias oppløsning på 1990-tallet. Serbia opphevet i 1989 Kosovos status som autonom provins og serbisk myndigheter tok full kontroll over politi- og justissektoren i provinsen. Beograd gjennomførte mange tiltak for å styrke eller beskytte kosovoserbernes stilling.
Etniske albanere utgjorde majoriteten i Kosovo og drev fra 1989 en ikke-voldelig motstandskamp mot de serbiske makthaverne, ledet av Ibrahim Rugova. Rugovas arbeid ledet ikke til noen innrømmelser fra sentralregjeringen i Beograd og heller ikke internasjonal støtte for Kosovos uavhengighet. Etter at Kosovos selstyreforsamling vedtok en erklæring om selvstendighet ble direkte styre fra Beograd ble innført på alle områder. Ibrahim Rugova ble uoffisielt valgt til president for Kosovo i 1992 og 1998. Rugova argumenterte i 1992 for at væpnet opprør mot Beograd ville være fåfengt, og han mente at Beograd ville bruke et væpnet opprør som påskudd til å utslette den kosovoalbanske befolkning. Milošević aksepterte stilltiende Rugovas ikke-voldelige linje fordi det skapte ro blant kosovoalbanerne.
EF utnevnte i august 1991 en kommisjon som skulle gi juridisk råd i forbindelse med forhandlinger mellom delrepublikkene. Kommisjonen konstaterte at Jugoslavia var i ferd med å bli oppløst og uttalte at alle delrepublikkene var likeverdige etterfølgere av den føderale republikken. Delrepublikker som brøt ut av føderasjonen var dermed ikke å anse som opprørere ifølge kommisjonen, og delrepublikker som brøt ut var å anse som nye, suverene stater. Kosovo var en provins og ikke en delrepublikk, og dermed ikke omfattet av kommisjonens uttalelse. I desember 1991 avviste EF på dette grunnlaget en forespørsel fra Kosovo om å bli vurdert som selvstendig stat. Frem til Kosovokrigen ble uavhengighet for Kosovo helt avvist av europeiske og amerikanske ledere.
Kosovos frigjøringshær (UÇK) sprang ut av LPK (Lëvizja Popullore e Kosovës, «Kosovos folkebevegelse»), et marxistisk og nasjonalistisk parti. UÇK var tidligere på regnet som terrororganisasjon av USA, som senere ble omgjort til at de fikk støtte av USA i krigen mot Serbia. UÇK innledet væpnede angrep på serbiske institusjoner i 1996. UÇK hadde i utgangspunktet sværte lite tilgang på våpen og ammunisjon inntil våren 1997 da Albania kollapset. På kort tid var det tilgang på hundretusen khalasjnikover fra plyndrete våpenlager i Albania.
Utover 1998 begynte sivile kosovoalbanere å flykte over grensene til Albania og Makedonia fra områdene hvor kampene mellom UÇK og serbiske sikkerhetsstyrker var hardest. Det var flere hundre tusen internt fordrevne. På sensommeren 1998 kontrollerte UÇK store deler av Kosovo. Richard Holbrooke, Clintons spesialutsending, organiserte møter mellom Rugova og Milosevic sommeren 1998 uten resultat. NATO forberedte styrkeoppbygging til bruk i Kosovo. NATO-rådet vedtok 13. oktober 1998 at alliansen kunne bruke militærmakt mot Jugoslavia også uten vedtak i Sikkerhetsrådet. «Holbrooke-avtalen» av 13. oktober 1998 slo fast at Jugoslavias territorielle integritet og suverenitet måtte respekteres. Milošević gikk i avtalen med på å trekke tilbake serbiske sikkerhetsstyrker og utplassering av 2000 sivile observatører fra OSSE.
Vinteren 1998-1999 var det ny opptrapping av voldsbruken og gjentatte tilfeller av brudd på avtalen. Det var særlig Serbias handlinger som skapte reaksjoner i NATO-landene. Vinteren 1999 ble forhandlet en avtale i Frankrike. Avtalen var omstridt og vanskelig å akseptere for flere av partene. Holbrooke reiste 21. mars 1999 til Beograd med et ultimatum: Enten måtte Milosevic akseptere Rambouillet-avtalen eller måtte han regne med angrep fra NATO. Serbias nasjonalforsamling avviste 23. mars Holbrookes krav, og la i stedet frem et alternativ i form av en diplomatisk løsning overvåket av OSSE og FN.
NATO gikk til krig mot Jugoslavia fra 24. mars 1999 med kodenavnet KFOR. Målet var ifølge Bill Clinton å stanse opptrapping av Serbias offensiv mot Kosovo og «to seriously damage the Serb military's capacity» til å gjennomføre militære offensiver. NATOs bombing stanset etter avtalen fremforhandlet av Martti Ahtisaari og Viktor Tsjernomyrdin 2. juni. Etter krigen ble Kosovo administrert i henhold til FN-resolusjon 1244.
Dayton-avtalen
Den føderale republikken Jugoslavia var part Dayton-forhandlingene i 1995. Kosovo var ikke et tema fordi situasjonen der ikke ble ansett som akutt. EU anerkjente Den føderale republikken Jugoslavia bestående av Serbia, inkludert Kosovo, og Montenegro. Mange kosovoalbanere mistet etter hvert troen på Rugovas tålmodige, ikke-voldelige linje. UÇK mente at Dayton viste at man måtte gripe til våpen for å bli hørt internasjonalt. Dayton-forhandlingen var i regi av USA ved diplomaten Richard Holbrooke. General Wesley Clark var også en nøkkelperson på amerikanske side i Dayton.
Politikk og administrasjon
Serbias nasjonalforsamling kalles Narodna Skupština Srbije.
Politiske partier
De største partiene i Serbia er Srpska Napredna Stranka (SNS)Demokratska stranka (DS), Srpska radikalna stranka (SRS), Demokratska stranka Srbije (DSS), G 17 plus, Srpski Pokret Obnove – Nova Srbija (SPO – NS) og Socijalistička Partija Srbije (SPS).
Administrativ inndeling
Serbia deles inn i fem statistiske regioner; av disse er to autonome provinser (Vojvodina og Kosovo i Metohija). Regionene er igjen inndelt i distrikter.
Største byer
Serbias største byer (Innbyggertall fra siste folketelling):
Oppføring på UNESCOs lister
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Mahendravarman
Mahendravarman var en konge i det kambodsjanske kongeriket Kamboja, forløperen til Khmerriket. Fram til han inntok tronen het han Citrasena, men tok kongenavnet Mahendravarman da han kom til makten. Han var bror av, og etterfølgeren til, Bhavavarman I.
.
EM i friidrett 1962
I tillegg ble det satt tre europarekorder. Ungareren Gyula Zsivótzky kastet 69,64 med slegge. Gerda Kraan fra Nederland løp 800 meter på 2.02,8. Det polske laget på 4 x 100 meter stafett for kvinner satte ny europarekord med 44,5 sekunder.
Tekniske øvelser
Forkortelser
Finn Arnesen (forlegger)
Finn Arnesen (født 2. desember 1932, død 25. mars 2019 ) var en norsk forlegger innen underholdningslitteratur på 1900-tallet. Arnesen var forlagssjef for Bladkompaniet (nå solgt til Schibsted Forlagene) i en årrekke. Han sto bak noen av Norges mest suksessfulle billigbokserier, blant annet Kjell Hallbings Morgan Kane, Margit Sandemos Sagaen om Isfolket og Willy Ustads Fire Søsken. Arnesen skrev også flere bøker, blant annet i Knut Gribb-serien. Han skrev 23 Knut Gribb-fortellinger i Detektiv-Magasinet (1952–1966). Han var far til forfatter Frøydis Arnesen.
Morgan Kane
Den tradisjonelle western-sjangeren (på norsk ofte kalt cowboybøker, cowboyfilmer) hadde et stort publikum i Norge i første del av forrige århundre. Bladkompaniet utga magasinet Western med noveller og artikler fra det gamle vesten. Da denne sjangeren begynte å dø ut i USA og det ble vanskelig å finne historier å oversette, lette Arnesen etter norske forfattere som kunne erstatte dem.
Han fant bankfunksjonæren Kjell Hallbing, seinere bedre kjent som Louis Masterson. Ved å få ham til å skrive serien om Morgan Kane lanserte Arnesen den største suksessen blant norske kioskbøker til da.
Louis Masterson representerte noe helt nytt: En norsk forfatter som ble et varemerke, og solgte bedre i kiosker og på bensinstasjoner enn oversatte forfattere. (Norske forfattere som skreiv for kioskmarkedet hadde tidligere vært nokså anonyme. Pseudonymet Louis Masterson kan også tyde på at Bladkompaniet mente han ville selge bedre hvis leserne trodde han var fra USA.) Masterson ble samlerobjekt. Arnesen ga ut hele serien i stive permer og solgte den til lesere som ville ha den på stasplass i stua si.
Sagaen om Isfolket
Finn Arnesen begynte å jakte på forfattere som kunne gjenta suksessen. Men han visste bedre enn de fleste at cowboybøkenes tid egentlig var forbi. Den mest bestselgende serien av Cowboy-bøker noensinne ble også western-litteraturens svanesang i Norge.
Kvinner var nå i flertall blant bokleserne. Arnesen lette etter forfattere som kunne skape serier med en mer kvinnelig profil.
Valget falt på Margit Sandemo, en erfaren forfatter av føljetonger i ukeblader. Hennes Sagaen om Isfolket gjorde Sandemo berømt og ble med tida en enda større salgssuksess enn Morgan Kane. I motsetning til Masterson fortsatte hun dessuten å skrive nye, lange bokserier etter at Isfolket var avslutta.
Finn Arnesens nye norske billigboksjanger
Ut fra disse erfaringene utviklet Finn Arnesen en ny ny sjanger i norsk underholdningslitteratur. I form kan den sammenliknes med tidligere tradisjonelle sjangre som western, krim, legeromaner, science fiction osv, men ulikt dem har den ennå ikke fått noe eget navn.
Det er serier av historiske romaner med sterk lokal forankring, prega av spenning, slit, sorg og kjærlighet i fargerike miljøer, gjerne med kvinner i hovedrolla. På Bladkompaniet laserte Arnesen blant annet Bente Pedersen med Raija-serien (om kvener i Nord-Norge), May Grethe Lerum med serien Livets Døtre (fra Sogn) og Liv Margareth Alvers Hanseatene (fra middelalderens Bergen).
Arnesen forsøkte også å lansere andre serier fra rallarmiljø i Telemark, Sørlandet osv, som ikke hadde samme suksess.
Morgan Kane, Isfolket og flere andre serier er blitt oversatt og eksportert til andre land, bl.a. Sverige og Polen.
Fire søsken
Den litterært mest spennende serien var kanskje Willy Ustads Fire søsken, med handling fra Trøndelag og resten av verden fra 1945 til tidlig 1960-tall. Ustad er brennende opptatt av uretten gjort mot såkalte tyskerunger og gjorde et grundig historisk gravearbeid før han begynte å skrive. Bladkompaniet laget en stor og fantasifull reklamekampanje før første bok, Tyskertøs, som ble den bestselgende førstebok i noen serie i Norge til da. Boka ble seinere dramatisert til et vellykka radiohørespill i NRK.
Satsinga på Fire søsken kan fra Arnesens side sees som et forsøk på å oppgradere den nye seriesjangeren når det gjelder litterær kvalitet og historisk nøyaktighet. Noen av Ustads bøker har fått gode anmeldelser, og i motsetning til flere andre serieforfattere har han blitt tatt opp i Den Norske Forfatterforening.
Arnesens særpreg som forlegger
Arnesen hadde store kunnskaper om populærlitteraturen i Norge, og han mente den var litterært undervurdert.
Som ansvarlig i en kommersiell bedrift som i motsetning til de litterære forlaga ikke kunne regne med statsstøtte, var det hans oppgave å finne forfattere som kunne tjene penger. Arnesen utvikla et skarpt øye for det salgbare. Men samtidig hadde han en ekte kjærlighet til populærlitteraturen som gikk ut over det kommersielle. Magasinet Western var ingen stor pengemaskin. Da Arnesen begynte å lete etter norske forfattere som kunne erstatte de amerikanske, var det fordi han likte sjangeren.
Han ga ut bøker av forfattere som Ingar Knudtsen som falt utafor forlagets egentlige kommersielle satsingsområde, både fordi han verdsatte forfatterne  og som et ledd i utviklinga av nye forfattertalenter.
Han holdt den klassiske norske detektivhelten Knut Gribb i live, både ved å få Bladkompaniets egne forfattere til å skrive nye bøker om ham som kom i små opplag, og gi ut en serie med gamle opptrykk for spesielt interesserte. Bladkompaniet tjente ikke på dette, men Arnesen så det som en kulturpolitisk oppgave.
Han brøyt med trenden med at kioskbokforfattere skulle være anonyme. Tvert imot gjorde han flere av dem landskjente og konsentrerte en del av reklamebudsjettet om å selge bøkene ved hjelp av forfatteren.
Arnesen respekterte og likte sine forfattere. Men han klarte også å vise at det var god økonomi, og at satsing på å skape kjente forfattere ga gode inntekter. (Et av de største tapene litteraturen har lidd etter at Arnesen slutta, er at utgiverne ikke ser ut til å forstå dette, men vender tilbake til modellen med anonyme og anonymiserte norske serieforfattere.)
Denne kombinasjonen av egenskaper gjorde Finn Arnesen til en av Norges mest særpregede, originale og innflytelsesrike forleggere.
Clare Dennis
Clara «Clare» Dennis (født 7. mars 1916 i New South Wales, død 5. juni 1971) var en kvinnelig australsk svømmer som deltok i de olympiske leker 1932 i Los Angeles.
Dennis ble olympisk mester i svømming under Sommer-OL 1932 i Los Angeles. Hun vant 200 meter brystsvømming med tiden 3.06,4 som var ny olympisk rekord foran Hideko Maehata fra Japan.
Ekedalen
Ekedalen er et tettsted i Tidaholm kommune i Västra Götalands län i landskapet Västergötland i Sverige. I 2010 hadde tettstedet 404 innbyggere.
Jenssen
Jenssen er et patronymikon-etternavn som betyr «sønn av Jens». I 2009 hadde 4,407 nordmenn etternavnet Jenssen. Jenssen kan ha flere betydninger:
Type 86 (motorvogn)
NSB type 86 er en dieselmotorvogn som tjenestegjorde i Norges Statsbaner i perioden mellom 1938 og 1996. Et antall av 38 motorvogner og 31 tilhengervogner ble bygget ved Strømmens Værksted mellom 1938 og 1954, inkludert seks undertyper med litra 6A til 6F.
I etterkrigstiden ble motorvognene av denne typen ensbetydende for begrepet «toget» i Norge, og disse ble satt inn på samtlige av landets banestrekninger som ikke var elektrifisert. Etter at elektrifiseringen av hovedlinjene ble fullført ble denne typen i større grad brukt på sidebanene, og utover 1980– og 1990-tallet etterhvert som disse sidebanene ble lagt ned, ble også type 86 faset ut hos NSB.
20 motorvogner har for øvrig blitt bevart for ettertiden, hvorav disse blant annet tilhører interesseorganisasjoner som Norsk Jernbaneklubb, Valdresbanen, Arendalsbanens venner, Nordisk Jernbaneklubb og Numedalsbanen.
Arkitekturåret 1199
Arkitekturåret 1199 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1199.
Ludy Langer
Ludwig «Ludy» Langer (født 22. januar 1893, død 5. juli 1984) var en amerikansk svømmer som deltok i de olympiske leker 1920 i Antwerpen.
Langer vant en olympisk sølvmedalje i svømming under Sommer-OL 1920 i Antwerpen. Han kom på andreplass på 400 meter fri bak sin landsmann Norman Ross. Langer deltok også på 1500 meter fri, men klarte ikke å kvalifisere seg til finalen.
Lakk
Lakk er et materiale som brukes til overflatebehandling.
Det finnes lakk, slik som lakken på Stradivarius violiner, hvor oppskriften for bestanddelene har vært hemmelig og/eller gikk tapt; Man antar at oppskriften bestod hovedsakelig av harpiks og løsemidler.
Senere lakktyper har benyttet mange andre materialer.
Uten tilsetning av pigment vil lakk være relativt klar og gjennomsiktig, men fargesetter underlaget noe alt etter hvilken basis den er fremstilt på. Derfor vil noen lakktyper egne seg til lyse underlag, mens noen vil fargesette/misfarge underlaget. Ved tilsetting av pigmenter vil lakk falle inn i gruppene beis eller maling siden basis-stoffene ofte er de samme.
Skärholmen
Skärholmen er en bydel i Skärholmen bydelsområde i Söderort i Stockholm. Bydelen grenser til Sätra og Vårberg, til Segeltorp, Kungens kurva og Vårby i Huddinge kommune, samt til Ekerö kommune.
Skärholmen ligger i Stockholms sydvestlige hjørne, langs Stockholms tunnelbanes røde linje.
BMW M06
BMW M06 er en stempelmotor med seks sylindre på rekke fra BMW. Motoren ble produsert fra 1968 og hadde et sylindervolum på mellom 2,5 og 2,8 liter.
M06 var på listen Wards 10 Best Engines of the 20th Century.
2,8
2,8-litersutgaven (2 788 cm³) hadde en boring på 86 mm og en slaglengde på 80 mm. Det var en SOHC-motor med kompresjon på 9,0:1 og leverte en effekt på 170 hk (127 kW) og 250 Nm (185 ft-lbf).
Se også
BMW M06
Tianzhu
Tianzhu (kinesisk: 天祝藏族自治县; pinyin: Tiānzhù zàngzú Zìzhìxiàn) er et autonomt fylke for tibetanere i byprefekturet Wuwei i provinsen Gansu i Folkerepublikken Kina.
Befolkningen var på 216,033 innbyggere i 1999.
Selve småbyen Tianzhu hadde 36,139 innbyggere i 2000.
Administrative enheter
Tianzhu består av seks storkommuner og 13 kommuner:
Madängsholm
Madängsholm er et tettsted i Tidaholm kommune i Västra Götalands län i landskapet Västergötland i Sverige. I 2010 hadde tettstedet 425 innbyggere.
Panay-episoden
Japansk angrep
Rundt klokken 13.27 angrep tre japanske bombefly USS «Panay». De slapp ned 18 bomber, som ødela den forreste kanonen på skipet, kommandobroen, skipets sykehus og maskinrommet. Kapteinen, orlogskaptein J.J. Hughes, ble alvorlig såret i angrepet i likhet med noen andre besetningsmedlemmer og passasjerer. Noen minutter senere angrep ytterligere 12 bombefly og 9 jagerfly Panay. I ca. 20 minutter kastet de ned bomber mens jagerflyene skjøt på skipet med maskingevær. I mellomtiden begynte Panay å skyte tilbake med sitt skyts. Omkring kl. 14.06 brøt strømforsyningen på broen sammen og motoren ble satt ut av drift.
Da kaptein Hughes oppdaget at Panay begynte å synke, ga han besetningen ordre om å forlate skipet. Redningsbåtene ble på veien inn mot bredden fortsatt beskutt av de japanske jagerne, og beskytningen fortsatte mot krattet ved bredden hvor de overlevende søkte ly.
Panay sank rundt kl. 15.54 i Yangtze. Tre personer, to soldater og en sivil ble drept og 43 matroser og fem sivile ble såret. To av oljetankskipene ble også bombardert og ødelagt.
De overlevende fra episoden ble to dager senere tatt om bord på USS «Oahu» og HMS «Ladybird». Ladybird ble likeledes angrepet av japanske jagere på vei til stedet og ble kraftig skadet.
Følger
Hendelsen førte til at det oppstod diplomatiske spenninger mellom USA og Japan. Det ble fremsatt bekymringer om at episoden kunne utvikle seg på samme måte som eksplosjonen på USS «Maine», som utløste den spansk-amerikanske krigen. Japan betalte 2 214 007,36 $ i erstatning for å skrinlegge striden og avga en offisiell unnskyldning.
Tallrike brev og penger fra japanske borgere ble etter episoden sendt til den amerikanske ambassaden i Tokyo og marineministeriet.
Sammen med beretninger om japanske soldaters grusomheter - især Nanjingmassakren – sørget Panay-episoden for at bildet av Japan endret seg i den amerikanske offentligheten.
Meteorologiåret 1894
Meteorologiåret 1894 er en oversikt over hendelser, prisvinnere, fødte og avdøde personer med tilknytning til meteorologi i 1894.
Raymond Kegeris
Raymond «Ray» Kegeris (født 10. september 1901, død 14. august 1975) var en amerikansk svømmer som deltok i de olympiske leker 1920 i Antwerpen.
Kegeris vant en olympisk sølvmedalje i svømming under Sommer-OL 1920 i Antwerpen. Han kom på andreplass på 100 meter rygg bak sin landsmann Warren Paoa Kealoha.
Wuxijiang-demningen
Wuxijiang-demningen er en demning med installert vannkraftverk i elva Wuxijiang, og med kraftproduksjonsanleggene ved byen Quzhou i vestre Zhejiang, og ved huangtankou i Hunan, begge svært nær hverandre, i Folkerepublikken Kina. Anleggene ble utbygget i årene 1955–1979, med videre utvidelse i 1995.
Anlegget har en total installert produksjonskapasitet på ca. 372 MW. Årlig kraftproduksjon er 2,35 TWh. Demningen er en betongdam.
Arkitekturåret 1070
Arkitekturåret 1070 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1070.
Zhang Ailing
Zhang Ailing (kinesisk: 张爱玲 eller 張愛玲, Wade-Giles: Chang Ai-ling, pinyin: Zhāng Àilíng, også velkjent som Eileen Chang, født 30. september 1920 i Shanghai i Kina, død 8. september 1995 i Los Angeles i USA), var en kinesisk forfatterinne. Hennes verker beskjeftiger seg oftest om spenningfylte relasjoner mellom mann og kvinne, ofte med en melankolsk og pessimistisk undertone.
Liv og virke
Zhang Ailing kom fra en fremstående borgerlig Shanghaifamilie. Hennes farfar Zhang Peilun var en svigersønn av Li Hongzhang, en innflytelsesrik mandarin ved Qing-hoffet. Ved fødselen ble hun gitt navnet Zhang Ying 张瑛. Hennes familie flyttet til Tianjin i 1922, og der begynte hun på skolen da hun var fire år gammel.
Da Zhang var fem dro hennes mor til Storbritannia, etter at faren hadde tatt seg en konkubine. Zhangs far ble avhengig av opium. Selv om moren kom tilbake etter fire år, etter at hennes ektemann hadde lovet å slutte med opium og sende fra seg konkubinen, endte det likevel med skilsmisse. Disse barndomsopplevelsene har sannsynligvis betydd meget for Zhangs forfatterskap.
Familien flyttet tilbake til Shanghai i 1928. Der begynte hun å lese Drømmen om det røde kammeret, en berømt kinesisk klassisk roman. To år etter fikk hun det nye navnet Eileen (det kinesiske Ailing var bare en translitterasjon av Eileen) forut for at hun begynte på den britiske Saint Maria Girls' School. Samme år skilte foreldrene seg. I 1932 debuterte hun med sin første novelle.
Allerede i løpet av skoleåret ble hun vurdert som et litterært geni. Hennes forfatterskap ble publisert i skolemagasinet. I 1939 ble hun tatt opp for litteraturstudiet ved University of Hong Kong. Hun fikk også scholarship for å studere ved University of London, men annen verdenskrig forpurret gjennomføring av dette: Hongkong ble erobret av Japan den 25. desember 1941. Den japanske okkupasjonen av Hongkong vedvarte til 1945.
Zhang hadde forlatt det okkuperte Hongkong og dratt tilbake til Shanghai. Der livnærte hun seg ved sitt forfatterskap. Det var i denne perioden hun skrev noen av sine fremste verker, som Qing Cheng Zhi Lian (倾城之恋) og Jin Suo Ji (金锁记). Hun utgav mange kjærlighetsnoveller og -romaner mens hun bodde i Shanghai, og hennes gjennombrudd der kom allerede med hennes første roman i 1943. Hun ble Shanghais mest kjente forfatterinne.
Zhang møtte sin første ektemann Hu Lancheng (胡兰成) i 1943 og de ble gift året etter. Hun elsket ham høyt, selv om han allerede var gift og han var betraktet som forræder for sitt samarbeid med japanerne. Da japanerne ble beseiret i 1945 flyktet Hu til Wenzhou, der han ble forelsket i nok en kvinne. Da Zhang fant ham på hans skjulested skjønte hun at ekteskapet ikke stod til å redde. Skilsmissen var fullbyrdet i 1947.
Etter Reyers død hadde Zhang noen kortvarige jobber ved Radcliffe College og UC Berkeley.
Zhang flyttet til Los Angeles i 1973. To år etter fullførte hun oversettelsen av The Sing-song Girls of Shanghai (海上花列傳, ordrett: Biografien til Hai Shang Hua), en kjent Qing-roman på wu-dialekt av Han Bangqing 韓邦慶, (1856–1894). Mot slutten av livet ble hun mer og mer innelukket, og arbeidet for det meste om nettene.
Novellen Sè.Jiè 色·戒 (Vellyst, fare), som hun skrev i USA så sent som i 1975, er ikke hennes fremste verk. Men det er den hun fikk et posthumt gjennomslag med på grunn av kinofilmen Lust, Caution i 2007.
Filmer
Zhang skrev flere filmmanus, og noen bøker/noveller er blitt filmatisert:
Trikken i Basel
Trikken i Basel er et sporveisnettverk i Basel i Sveits og deler av omegnen. Nettverket er bygget med meterspor. Nettverket drives av to selskaper Basler Verkehrs-Betriebe (BVB) og Baselland Transport (BLT).
Baseltrikken er en av få sporveisnettverk i verden som krysser en internasjonal grense. En av holdeplassene på linje 10 ligger i kommunen Leymen i Frankrike, og i desember 2014 ble linje 8 forlenget til Weil am Rhein i Tyskland.
Iselin Steiro
Bakgrunn og virke
Iselin Steiro var i over ti år blant de mest etterspurte modeller i verden og ble regelmessig avbildet i Vogue (italienske, franske, amerikanske, britiske, tyske, spanske, russiske, japanske, kinesiske), W, V Magazine, Numèro, og Harper's Bazaar, for å nevne noen. Hun var på forsiden av franske, italienske, tyske, japanske og russiske Vogue, koreanske Harper's Bazaar, Self Service og The Last Magazine, i tillegg til flere norske blader.
Hun figurerte i reklamekampanjer for blant annet Gucci, Givenchy, Valentino, Versace, Chloé, Roberto Cavalli, Balenciaga, Repossi, Chanel, Dolce & Gabbana, Missoni, Mulberry, Lanvin, Emporio Armani, og H&M, for å nevne noen.
I 2013 spilte hun rollen som en yngre versjon av David Bowie i musikkvideoen til «The Stars (Are Out Tonight)» fra albumet The Next Day.
Iselin Steiro har samarbeidet med det norske ullmerket Le Backhand siden 2013, hvor hun co-designer og er art director.
Steiro var representert hos Women Managament New York, Milano og Paris, og Steiros norske agent var Team Models i Oslo.
Vollebekkveien (Oslo)
Veien går over grunn som i sin tid tilhørte Vollebekkgårdene, hvorav navnet, som ble vedtatt i 1982. Det er ingen adresser knyttet til den nordlige oddetallssiden av veien. Der følger Vollebekk skoles skolegård hele veiens lengde. Det er en avkjøringslomme fra Vollebekkveien til skolen for levering og henting av elever. På veiens sørside ligger to OBOS borettslag, med adresse 2 og 4, som per 2023 er under utvikling. Vestover på sørsiden ligger et næringsbygg med blant annet matbutikk og apotek. Bygget har adresse Brobekkveien selv om det løper langs halve Vollebekkveien.
Sjampinjongstien, en gangvei som løper parallelt nord-sør mellom Lunden og Brobekkveien og Vollebekk T-banestasjon krysser nord-sør omtrent midt på Vollebekkveien.
José de Lima Massano
José de Lima Massano er en angolansk økonom som siden oktober 2017 har vært sentralbanksjef i Angolas nasjonalbank (Banco Nacional de Angola). Han hadde denne stillingen også fra oktober 2010 til januar 2015.
Han er utdannet Master of Management and Audit ved City University i London, og har i tillegg et lisensiat i regnskap og finans fra Salford University i Manchester.
Massano jobbet fra 1997 til 2000 i olje- og gasselskapet Sonangol E.P., der han ledet avdelingen for teknisk støtte for regnskap. Etter dette var han administrerende direktør i Banco Comercial Português fram til 2005. Fra 2004 til 2005 var han også vice presidente i Samarbeidsorganisasjonen for det sørlige Afrika (SADC) sin banksammenslutning. Etter en kort periode som administrerende direktør i Banco Africano de Investimentos fra 2005 til 2006 gikk han til den angolanske banksammenslutningen, Associação Angolana de Bancos, som presidente.
I 2006 gikk han tilbake til Banco Africano de Investimentos som administrerende direktør (Presidência Executiva), før han den 5. oktober 2010 ble utnevnt til sentralbanksjef. Han overtok da etter Abrahão Pio dos Santos Gourgel. I januar 2015 valgte han å trekke seg fra stillingen som sentralbanksjef, og José Pedro de Morais overtok stillingen.
Han ble utnenvt til sentralbanksjef på nytt i oktober 2017, da Valter Filipe Duarte da Silva trakk seg fra stillingen.
Den 8. juni 2023 ble José De Lima Massano utnevnt, den 8. juni, til statsminister for økonomisk koordinering..
Fylkesvei 617
Fylkesvei 617 (Fv617) går mellom Måløy og Raudeberg i Kinn.
Før 1. januar 2010 var veien del av riksvei 617.
Mebibyte
Mebibyte er en enhet for måling av informasjonsmengde (datamengde). Mebibyte er ikke en SI-enhet, men enheten er godkjent av International Electrotechnical Commission (IEC). En mebibyte er lik 220 = 1 048 576 byte. Se binærprefiks og megabyte. Symbolet for mebibyte er MiB.
Enheten mebibyte er nært knyttet til enheten megabyte, som enten er lik en mebibyte eller 106 = 1 000 000 byte, avhengig av sammenhengen.
Mebibyte har samme andvendelsesområde som megabyte, men brukes når en ønsker å unngå megabyte, som er tvetydig i enkelte sammenhenger.
1 mebibyte er lik:
Og motsatt:
Byte
Vindobona
Vindobona (gallisk: windo-, «hvit», «velsignet» + bona, «voll», «bunn») var opprinnelig en gallisk bosetning og deretter en romersk militærleir beliggende i det nåværende Wien. Omkring år 15 f.Kr. ble kongeriket Noricum innlemmet i Romerriket og elva Donau ble da grense for imperiet. Derfor anla romerne festningsanlegg og militærleire på bredden av Donau, slik at Vindobona ble betydelig utbygd.
Tidlig omtale
Tidlig omtale av Vindobona ble gitt av geografen Klaudios Ptolemaios (død 168 e.Kr.) i hans verk Geografike hyfegesis, og av historikeren Aurelius Victor (ca 390 e.Kr.) som redegjorde at keiser Marcus Aurelius døde i Vindobona den 17. mars 180. I dag er en gate oppkalt etter keiseren, Marc-Aurelstraße, i nærheten av Hoher Markt i Wien.
Sevastjanovo
200px|thumb|Beliggenhet for Kaukola kommune i den del av Viborgs län som ble avstått til Russland i 1944. Sevastjanovo (russisk: Севастьяново, finsk: Kaukola) er et tettsted i Priozersk rajon i Leningrad oblast i Russland. Tettstedet ligger ved innsjøen Ladoga på Det karelske nes. Navnet Sevastjanovo ble tildelt i 1948.
thumb|left|180px|Kaukola kirke, bygget 1933 Før 1944 var Kaukola en finsk kommune i Viborgs län. Kommunen hadde innbyggere i 1939.
Nazareth (album)
Albumet ble utgitt i 1971 av Warner Bros. Records
Sporliste
* Bonusspor på CD-utgaven
BMW M88
BMW M88/3 er en stempelmotor med seks sylindre på rekke produsert av BMW. Motoren er basert på M88/1, som ble benyttet i BMW M1, med doble overliggende kamaksler og fire ventiler per sylinder. M88/1 var igjen basert på M49-motoren. M88/3 ble benyttet i BMW M635 og BMW M5 (E28) og leverte en effekt på 286 hk (210 kW).
M88-motoren ble benyttet i den opprinnelige motorsportutgaven av M1. M88 var basert på M49-motoren som ble brukt i BMW 3.0CSi.
S38
S38 var en oppdatert M88/3 som ble brukt i E34 M5 fra 1988 samt katalysator versionen av E24 M635, M6 og E28 M5 S38B35 med 260 hk. Sylindervolumet ble økt fra 3 453 cm³ (S38B35) til 3 535 cm³ (S38B36), og takket være Bosch Motronic motorstyring økte effekten til 315 hk (232 kW) ved 6 900 omdreininger per minutt. I 1992 ble motoren igjen oppdatert, denne gangen til 3 795 cm³(S38B38), og dermed økte effekten til 340 hk (250 kW) og dreiemomentet til 400 Nm. Denne motoren ble brukt i M5 frem til E34 gikk ut av produksjon i 1996.
Daqin
Da Qin (kinesisk: 大秦, pinyin: Dàqín, Wade-Giles: Ta-ch'in, også romanisert Ta-ts'in) var det kinesiske navnet på Romerriket, men ble også brukt om Midtøsten. Oversatt betyr det «Store Qin». Qin er det dynastiet som første gang samlet Kina og etablerte det kinesiske keiserrike i 221 f.Kr., slik at uttrykket Da Qin må ha oppstått ut fra oppfatningen av at Romerriket var et motstykke til det. Det var åpningen av «Silkeveien» på 200-tallet f.Kr. som fikk kineserne til å se på Romerriket som et motstykke til Det kinesiske rike. Romerne holdt til i det vestlige enden av Silkeveien; kineserne i den østre; derav det «speilvendte» navnet.
Det synes som om kineserne aldri trengte helt fram til Romerriket i antikken, skjønt general Ban Chao førte en ekspedisjon på 70 000 mann i år 97 e.Kr. som nådde så langt vest som Kaspihavet. Ban Chaos sendemann, Gan Ying, kom enda nærmere, frem til Svartehavets bredder. Gan Ying utarbeidet en detaljert beskrivelse av Romerriket, men det anses at den baserte seg på annenhånds informasjon.
Referanser
Древние контакты между Китаем и Средиземноморьем
VM i skiflyging 1996
Verdensmesterskapet i skiflyging 1996 ble arrangert i Bad Mitterndorf, Østerrike fra 9. til 11. februar 1996.
Mesterskapet gikk over to konkurransedager, der begge dagene også talte som renn i verdenscupen. Med hopp på 198 og 199 meter søndag 11. februar hadde tyske Christof Duffner selve konkurransens lengste hopp, men dårligere hopp dagen før gjorde at han ikke klarte medalje sammenlagt i VM.
Bakken
Kulm var blitt utbygd til VM og hadde K-punkt 185 meter og jurylengde (en forløper for bakkestørrelse) 190 meter. Før mesterskapet var bakkerekorden 191 meter, satt av Andreas Felder (Østerrike) under VM i 1986. Hoppet var tangering av verdensrekorden da det ble gjort. Under treningen til VM 1996 ble bakkerekorden forbedret to ganger, sist til 201 meter av Jens Weißflog (Tyskland).
Vollaveien (Oslo)
Vollaveien (2A–4; ingen oddetallsadresser) er en vei på Alnabru  i bydel Alna i Oslo. Den går sørvestover fra Arvesetveien. Etter ca. 200 meter kommer et kryss der løpet rett frem fortsetter som Tittutveien, mens hus i de to sideløpene (blindveier som går mot hhv. Strømsveien og Terminalveien) har adresse Vollaveien. Veien er altså T-formet.
Navnet er sannsynligvis et gammelt lokalnavn som henger sammen med gården Volla. Det er dokumentert brukt i 1918.
Skärholmen tunnelbanestasjon
Skärholmen tunnelbanestasjon er en stasjon på Stockholms tunnelbane, i Skärholmen. Den trafikkeres av T-bane 2 (rød linje) og ligger mellom stasjonene Sätra og Vårberg. Stasjonen ligger i Skärholmsterrassens bygning, ca. 5 meter under bakken.
Stasjonen ble innviet 1. mars 1967 som den 64. stasjonen.
Rino Larsen
Rino Larsen (født 5. august 1961) er en norsk kunstmaler. Han er inspirert av naturen i Lofoten hvor han var om somrene i sin barndom. Av norske kunstnere er han inspirert av Knut Rose, Odd Nerdrum, Edvard Munch og Håkon Gullvåg, og internasjonalt er han inspirert av Francis Bacon og Diego Velazquez.
Larsen er inspirert av former, kontraster og teksturer i naturen, og også vår avhengighet av naturen. Han ønsker å fange inn essensen av naturen i en forenklet form. Istedenfor å gjengi naturen i sin eksakte form kombinerer han elementer og skaper kontraster og illusjoner. Når han maler mennesker bruker han samme teknikk, og selv om de kan virke fotografiske i formen så er de gjort med tradisjonell maleteknikk på canvas. Selve maleteknikken Larsen bruker er tynne lag av akrylmaling, og dette gir de noe glødende fargene – teknikken er blant annet kjent fra artistisk billakkering.
Jørgen Pedersen Lund
Jørgen Pedersen Lund (født ca. 1670, død 1718) var en norsk verftseier med betydelig virksomhet i Langesund. Stedet var landets viktigste eksportsted for trelast, og var allerede under Gyldenløvefeiden blitt en viktig base for skipsbyggeri og understøtte til den dansk-norske orlogsflåten. I 1674 ble det første skipet for staten, et defensjonsskip sjøsatt.
I perioden 1711–1713 bygde og leverte Jørgen Pedersen Lunds verft to lette fregatter, «Løvendals Galei» og «Prinsens Galley». Snauen «Ormen» ble levert 22. august 1711, snauen «Østern» november 1711 (omdøpt til «Den flygende Merkur» samme år), snauen «Måken» og en dobbel sjalupp april 1712, snauen «Neptun» juli 1712. Han hadde dessuten utvist så stor dyktighet at Tordenskiold omtalte ham som «En Dünkerker Tømmermand», men hentydning til at skipsbyggerne i kaperredet Dunkerque, Frankrike, i samtiden var ansett som verdens fremste.
Ivar Sjölin
Ivar Sven Lennart Sjölin (født 28. september 1918, død 10. september 1992) var en svensk bryter som deltok i de olympiske leker 1948 i  London.
Sjölin vant en olympisk sølvmedalje i bryting i Sommer-OL 1948 i London. Han kom på andreplass i den tredje letteste vektklassen, fjærvekt opp til 62,0 kg, i fristil. Han tapte finalen for Gazanfer Bilge fra Tyrkia.
Jørgen Pedersen Lund
Den dansk-norske staten var en sen betaler. Det var til tider så ille at Lund så seg tvunget til å selge sine egne eiendeler for å kunne lønne arbeidsstokken. Da han døde i 1718 hadde han ennå ikke fått fullt oppgjør for alle tjenester og leveransene av krigsskipene.
Mors
Mors kan være:
50000 Quaoar
50000 Quaoar, tidligere gitt det midlertidige navn , er et klassisk kuiperlegeme (cubewano) og et transneptunsk objekt. Det ble oppdaget 5. juni 2002 av de amerikanske astronomene Chadwick A. Trujillo og Michael E. Brown på et bilde tatt 4. juni 2002. Quaoar ble sett på bilder tatt allerede i 1982, men ble da ikke ansett som en del av solsystemet. Den tidligste precovery er på et bilde tatt 25. mai 1954 ved Palomar Observatory.
På oppdagelsestidspunktet var Quaoar det største himmellegemet som var oppdaget i solsystemet, siden oppdagelsen av Pluto i 1930. I 2003 ble det oppdaget to objekter som er større – Eris og Haumea; Makemake, som ble oppdaget i 2005, er sannsynligvis også større. Flere astronomer betrakter Quaoar som en dvergplanet,  og den har stor nok masse til å passe inn i Den internasjonale astronomiske unions definisjon på en dvergplanet.
Quaoar bruker ca. 288 år på en runde rundt Solen.
Quaoar fikk navnet sitt etter skapelsesmyten til Tongva-folket som bodde i Los Angeles området før ankomsten av spanjolene og andre europeiske nybyggere.
Gibibyte
Gibibyte er en enhet for måling av informasjonsmengde (datamengde). Gibibyte er ikke en SI-enhet, men enheten er godkjent av International Electrotechnical Commission (IEC). En gibibyte er lik 230 = 1 073 741 824 byte. Se binærprefiks og gigabyte. Symbolet for gibibyte er GiB.
Enheten gibibyte er nært knyttet til enheten gigabyte, som enten er lik en gibibyte eller 109 = 1 000 000 000 byte, avhengig av sammenhengen.
Gibibyte har samme andvendelsesområde som gigabyte, men brukes når en ønsker å unngå gigabyte, som er tvetydig i enkelte sammenhenger.
1 gibibyte er lik:
Og motsatt:
Liste over byer i USA med mer enn 100 000 innbyggere
Liste over byer i USA med mer enn 100,000 innbyggere er en oversikt over byer og steder (incorporated places, som blant annet inkluderer cities, towns og townships) i USA med mer enn 100,000 innbyggere basert på anslag gjort av United States Census Bureau i 2018. Det var 314 steder i USA i 2018 anslått å ha over 100,000 innbyggere. Listen viser også det offisielle innbyggertallet fra folketellingen i 2010, samt befolkningsendringen mellom de to årene.
California er delstaten med flest byer med over 100,000 innbyggere, med 74, etterfulgt av Texas med 40 og Florida med 22. Fem delstater – Delaware, Maine, Vermont, Vest-Virginia og Wyoming – har ingen byer med mer enn 100,000 innbyggere. Listen viser bare befolkningen i byen innenfor dens avgrensede område (bygrensen), og forsteder til større byer er listet for seg selv, og ikke regnet som en del av den større byen den er forstad til. Kun ett av USAs territorier, Puerto Rico, har steder (kommuner, municipios) med over 100,000 innbyggere. Åtte steder definert som census-designated places (CDPer) har også mer enn 100,000 innbyggere. Alle disse er samlet i egne lister.
Byer i USA
Liste over alle byer i USA med over 100,000 innbyggere, med tall fra 2018 og 2010.
Puerto Rico
Kommuner (municipios) i Puerto Rico med flere enn 100,000 innbyggere, med tall fra 2017 og 2010.
CDPer
Census-designated places (CDPer) i USA med flere enn 100,000 innbyggere, med tall fra 2010 og 2000.
Kart over USAs 50 største byer
Kart som viser lokalisasjonen til de 50 største byene i USA basert på befolkningsanlagene gjort av United States Census Bureau i 2018.
Jiayuguan
Jiayuguan kan være:
Glen Brand
Glen Brand (født 3. november 1923, død 15. november 2008 i Omaha i Nebraska) var en amerikansk bryter som deltok i de olympiske leker 1948 i London.
Brand ble olympisk mester i bryting under Sommer-OL 1948 i London. Han vant den tredje tyngste vektklassen, mellomvekt opp til 79,0 kg, i fristil. I finalen beseiret han Adil Candemir fra Tyrkia.
BMW M102
BMW M102 er en turboladet stempelmotor med seks sylindere på rekke. Den hadde et sylindervolum på 3.2 liter, en effekt på 188 kW og ble brukt i E23 745i.
Mehmet Oktav
Mehmet Oktav (født 1917 i Istanbul, død 1996) var en tyrkisk bryter som deltok i de olympiske leker 1948 i London.
Oktav ble olympisk mester i bryting under Sommer-OL 1948 i London. Han vant den tredje letteste vektklassen, fjærvekt opp til 62,0 kg, i gresk-romersk stil. I finalen beseiret han Olle Anderberg fra Sverige.
Weyler Hildebrand
Weyler Hildebrand (født Veiler Hildebrand Ekwall 4. januar 1890 i Västervik i Sverige, død 17. november 1944 i Solna i Sverige) var en svensk skuespiller, filmregissør og manusforfatter.
Hildebrand spilte ofte mot Fridolf Rhudin, og rollenavnet hans var vanligvis Göransson.
Gustaf Sjökvist
Gustaf Sjökvist (født 7. desember 1943 i Varberg, død 15. februar 2015 ) var en svensk professor, dirigent, organist og korleder. Han var domkantor i Storkyrkan i Stockholm fra 1967 til 1981, og var siden domorganist der. Han var også musikklærer på Spånga gymnasium. Sjökvist var ved sin død preses ved Kungliga Musikaliska Akademien.
Sjökvist var musikalsk ansvarlig ved bryllupet mellom kronprinsesse Victoria og Daniel Westling, en rolle han også hadde ved bryllupet mellom Carl XVI Gustaf og Silvia Sommerlath i 1976.
BMW M106
BMW M106 er en turboladet stempelmotor med seks sylindere på rekke fra BMW. Motoren erstattet den tidligere BMW M102 og hadde et sylindervolum på 3.4 liter. Den ble benyttet i E23 745i frem til 1986.
Erasmus Montanus
Erasmus Montanus er en satirisk karakterkomedie om akademisk tilgjorthet skrevet av Ludvig Holberg i 1723. Stykket ble publisert først i 1731 og oppført i 1747.
Handlingen
Hovedpersonen Rasmus Berg er en bondesønn som foreldrene har gitt en kostbar akademisk utdannelse i København. Da han kommer hjem etter studiene, er han blitt innbilsk og distanserer seg fra sin opprinnelige stand ved bl.a. å kalle seg selv Erasmus Montanus (Rasmus Berg på latin) og briske seg med latinske uttrykk som de ulærde i hjembygda ikke skjønner. Han vil dessuten bare «disputere» samtidig som han undervurderer nødvendigheten av praktisk arbeid. Han imponerer de ulærde ved å misbruke syllogismeformen, og "bevise" at moren er en stein, at fyll er bra og at Per Degn er en hane. Broren Jacob gjennomskuer sin lærde bror, og Erasmus blir etter hvert en smule imponert over brorens skarpsinn. Ironisk nok blir Erasmus trodd når han bevisst leker med syllogismer og bruker dem uredelig, og mistrodd når han snakker sant om jordens form og bevegelse. Uttalelsene om jordens form blir ansett som farlig kjetteri, og hans fremtidige svigerfar nekter ham å ekte datteren Lisbed, som Erasmus er forlovet med. Lisbed trygler ham om at han skal ta tilbake utsagnet om at jorden er rund, men dette vil ikke Montanus, og situasjonen tilspisser seg.